open-index/open-wikipedia-markdown huggingface dataset:
ஐஓஎஸ் 5

**ஐஓஎஸ் 5** அப்பிள் நிறுவனத்தால் வெளியிடப்படும் ஐஓஎஸ் நகர்பேசி இயங்குதளத்தின் ஐந்தாம் பதிப்பாகும். செப்டம்பர் 10, 2012 அன்று இந்த இயங்குதளம் அறிமுகம் செய்துவைக்கப்பட்டது. இந்தப்பதிப்பின் மூலம் ஐபோன் 3ற்கான ஆதரவு மற்றும் ஐபோட் டச் இரண்டாம் தலைமுறை கருவிகளுக்குமான ஆதரவு நிறுத்தப்பட்டது. ஐபோன் 3ஜிக்குப் பிந்திய நகர்பேசிகளுக்கு இந்த இயங்குதளம் ஆதரவை வழங்கியது.

அக்டோபர் 11, 2011 இல் அப்பிள் நிறுவனத்தின் தலமையகத்தில் நடைபெற்ற நிகழ்வு ஒன்றில் ஐபோன் 4எஸ் அறிமுகம் செய்யபட்டதுடன், இந்தப் பதிப்பு ஐஓஎஸ்உடன் ஐகிளவுட், பயனருக்கு குரல்மூலம் உதவியாளராகப் பணியாற்றும் சிரி ஆகியவை மேலதிகமாக சேர்க்கப்படன.

## ஐகிளவுட்
ஐகிளவுட் செயலி மூலம் பயனர்கள் தங்கள் படிமங்கள், பாடல்கள் போன்ற இலத்திரணியல் கோப்புகளை முகிலக் கணனிகளில் சேமித்து வைக்கக்கூடியதாக உள்ளமை ஒரு சிறப்பியல்பாகும். ஒவ்வொரு பயனரும் ஐந்து ஜிகாபைட் அளவுள்ள சேமிப்பிடத்தை முகிலக் கணனிகளில் பெற்றுக்கொண்டனர்.

## ஏனைய செயற்பாடுகள்
இந்தப் பதிப்பு ஐஓஎஸூடன் ஐமெசேஜஸ் எனும் செயலி வெளியிடபட்டது. இந்தச் செயலி மூலம் ஐஓஎஸ் சார் இயங்குதளத்தில் இயங்கும் எந்தக்கருவியைப் பயன்படுத்தும் பயனருக்கும் செய்திகளை அனுப்பும் வசதி செய்துகொடுக்கப்பட்டது. இது வரை ஐபோட் டச் போன்ற கருவிகளை செய்திகளைப் பரிமாறும் வசதிகள் இல்லாதிருந்த போதும் இம்முறை மூலம் ஐபோட் டச் பயனர்களும் செய்திகளை அனுப்பிப்பெறும் வசதியைப் பெற்றுக்கொண்டனர்.

ரிமைண்டர்ஸ் எனும் புதிய செயலி இந்தப்பதிப்பில் இணைக்கப்பட்டதுடன் இந்த செயலி மூலம் பயனர்கள் தாம் செய்ய வேண்டிய காரியங்களை குறுத்து வைத்துக்கொள்ளக்கூடிய வசதி வாய்ப்பு வழங்கப்பட்டது.

நியூஸ்ஸ்டான்ட் எனும் புதிய செயலியும் இந்தப்பதிப்பில் இணைக்கப்பட்டது. இந்தச்செயலியின் மூலம் பயனர் சந்தா செலுத்தியுள்ள சஞ்சிகைகள், பத்திரிகைகள் போன்றவற்றை வாசித்துக்கொள்ளலாம்.

மேலும் ஐஓஎஸ் 5 மூலம் கம்பியற்ற முறையில் ஐடியூன்ஸ் உடன் தொடர்பாடக்கூடிய வசதி வழங்கப்பட்டது. முந்தைய பதிப்புகளில் ஒரு ஐஓஎஸ் மூலம் இயங்கும் கருவியை உயிர்ப்பிக்க ஒரு கணனிக்கு இணைத்து கணனியில் உள்ள ஐடியூன்ஸ் மென்பொருள் அதனை நிறைவேற்ற வைண்டும். ஆயினும் இந்த பதிப்பில் இருந்து கருவியை கருவியில் இருந்தவாறே உயிர்ப்பிக்கும் செயற்பாடு வழங்கப்பட்டது.

டுவிட்டர் சமூக வலைத்தளத்திற்கான உள்ளமைந்த ஆதரவை இந்தப்பதிப்பு இயங்குதளம் வழங்கியது. அதாவது புகைப்படங்கள், மற்றும் ஒளிப்படக்கருவி மென்பொருள் போன்றவற்றில் இருந்து நேரடியாக படிமங்களை சமூக வலைத்தளத்தில் பகிரும் சந்தர்ப்பத்தை வழங்கியது.

## பிழைகள்
இந்த பதிப்பின் ஆரம்ப நிலைகளில் மின்கலத்தை விரைவாக விரயமாக்கும் சில பிழைகள் இருந்தமையை அப்பிள் ஒத்துக்கொண்டது. இதற்கான தீர்வுகளை புதிய பதிப்புகளில் அப்பிள் வழங்கியது.

சிலர் இந்தப்பதிப்பு உள்ள ஐபோன் 4 கருவிகளில் உரையாடும்போது சில எதிரொலிகள் கேட்பதாக முறையிட்டனர். இதற்கான தீர்வுகளையும் வழங்கியதாக அப்பிள் அறிவித்தது.

## வரவேற்பு
பயனர் மத்தியில் இந்தப்பதிப்பு நல்ல வரவேற்பைப்பெற்றது. குறிப்பாக புதிய நொடிபிகேசன் சென்டர் மற்றும் கம்பியில்லா முறையில் ஐடியூன்உடன் இணைதல் போன்ற பயன்பாடுகள் பயனர் மத்தியில் இந்தப்பதிப்பு இயங்குதளம் பற்றி நன்மதிப்பு ஏற்படுத்தியது.

## மேற்கோள்கள்

பகுப்பு:ஐஓஎஸ் இயங்குதளங்கள்
பகுப்பு:ஐஓஸ்
திருநள்ளாறு

**திருநள்ளாறு** இந்தியாவின் புதுச்சேரி யூனியன் பிரதேசத்தின், காரைக்கால் அருகில் உள்ள ஒரு சிறிய நகரம் ஆகும். இது அண்டை மாநிலமான தமிழ்நாட்டிற்குள்ளே அமைந்துள்ளது. இந்த நகரத்தை சாலை மூலம் சென்றடையலாம். சிவனின் வடிவமான சனீசுவர பகவானுக்கு என்று திருநள்ளாறில் ஒரு கோவில் உள்ளது. சனி பெயர்ச்சி அன்று தர்ப்பாரண்யேசுவரர் கோயிலுக்கு இலட்சக்கணக்கான பக்தர்கள் இங்கு வருவர்.

## தர்ப்பாரண்யேசுவரர் கோயில்

**திருநள்ளாறு தர்ப்பாரண்யேசுவரர் கோயில்** பாடல் பெற்ற தலங்களில் ஒன்றாகும். சம்பந்தர், அப்பர், சுந்தரர் மூவரதும் பாடல் பெற்ற இத்தலம் காரைக்கால் வட்டத்தில் அமைந்துள்ளது. இத்தலத்தில் இடையனுக்கு இறைவன் காட்சியளித்தார் என்பது தொன்நம்பிக்கை. இங்குள்ள சனிபகவான் சந்நிதி பிரசித்தி பெற்றதாகும்.

## மேற்கோள்கள்

## வெளி இணைப்புகள்
*http://www.thirunallar.org 
*http://thirunallar.in/ 
* http://karaikal.gov.in/SDS/shistory.htm  (காரைக்கால் மாவட்ட வலைத்தளத்தில் திருநள்ளாறு பற்றி தகவல் )
* http://www.chennaivision.com/?page_id=413   (21 திசம்பர் 2011 அன்று சனி பெயர்ச்சி விழாவின் நேரடி ஒளிபரப்பு)
* http://www.indiantemples.com/Articles/Tirunall.html (திருநள்ளாறு கோவில்)
* http://www.pondyonline.com/user/NavagrahaTemples/Saturn.aspx 
* http://www.thirunallarsaneeswaran.org/   (26 செப்டம்பர் 2009 அன்று சனி பெயர்ச்சி விழாவின் நேரடி ஒளிபரப்பு)

பகுப்பு:காரைக்கால் மாவட்டத்தில் உள்ள ஊர்களும் நகரங்களும்
கோமா பெரனிசியஸ்

**கோமா பெரனிசியஸ்** என்பது ஒரு விண்மீன் குழுவாகும். தற்போது வரை கண்டறியப்பட்ட 88 வகை விண்மீன் கூட்டங்களில் இதுவும் ஒன்றாக அறியப்படுகிறது. இது வட துருவத்தில் சிம்ம இராசி மண்டலத்தின் அருகே அமைந்துள்ளது. பெரனிசின் முடி என்று பொருள்படும் இலத்தீன் மொழியிலிருந்து பெறப்பட்ட கிரேக்கச் சொல்லே இதன் பெயராகும். என்ற எகிப்து நாட்டின் ராணியாக இருந்த பெரனிஸ் என்பவளின் தலைமுடியாக இவ்விண்மீன் கூட்டம் கற்பனை செய்யப்பட்டுள்ளது. கிரேக்கத் தொன்மங்களின்படி  எகிப்தில் கி.மு. 243 இல் நடந்த மூன்றாம் சிரியப் போரின் போது செலூசிட்ஸ் மன்னன் தாலமியின் சகோதரியை மணந்து அவளைக் கொன்றுவிடுகிறான். அவனை எதிர்த்துப் போர் புரியப் போகும் தன்னுடைய கணவரான தாலமி, போர்க்களத்திலிருந்து பத்திரமாகத் திரும்பவேண்டும் என்று வேண்டிக் கொண்டு பெரனிஸ் தன் தலைமுடியைக் கடவுளுக்குக் காணிக்கையாகச் செலுத்துகின்றாள். ஆனால் அடுத்தநாள் காலையில் அத்தலைமுடி அங்கிருந்து மறைந்துவிடுகிறது. அரண்மனை சோதிடர் அத்தலைமுடியே வானில் நட்சத்திரமாக மாறிவிட்டது என உரைக்கிறார். அன்றிலிருந்து இவ்விண்மீன் கூட்டம் பெரனிசின் தலைமுடியாகச் சித்தரிக்கப்பட்டு அவ்வாறு அழைக்கப்படுகிறது.

## மேற்கோள்

பகுப்பு:விண்மீன் குழாம்கள்
நாமகிரிப்பேட்டை கிருஷ்ணன்

**நாமகிரிப்பேட்டை கிருஷ்ணன்** (2 ஏப்ரல் 1924 – 30 ஏப்ரல் 2001),  தமிழகத்தைச் சேர்ந்த நாதசுவர இசைக் கலைஞர். தமிழகத்தின் நாமக்கல் மாவட்டத்திலுள்ள சேந்தமங்கலம் எனும் சிற்றூரில் பிறந்தவர். இந்தியா முழுவதும் பல்வேறு இசை நிகழ்ச்சிகளை நிகழ்த்தியுள்ளார்.
 
## வாழ்க்கை
இவரின் தந்தை பெயர் காத்தாசாமி பிள்ளை. தாய் குஞ்சம்மாள். நாமகிரிப்பேட்டை அரசினர் பள்ளியில் பயின்றவர்.

## இசை
நாதசுவரம் வாசிப்பதில் தனக்கென ஒரு பாணியை பின்பற்றி ரசிகர்களை கவர்ந்தவர். இசைக் குடும்பத்தில் பிறந்த இவர் சிறுவயதில் பாட்டனார் சின்னப்ப முதலியாரிடம் நாதசுவரமும், வாய்ப்பாட்டும் கற்றார். பின் அருப்புக்கோட்டை கணேசனிடம் முறைப்படி நாதசுவரம் பயின்றார். உள்நாட்டிலும் வெளிநாட்டிலும் நாதசுவரக் கச்சேரிகளை ஏராளமாக நிகழ்த்தியுள்ளார்.

## விருதுகள்
*கலைமாமணி விருது, 1972
*பத்மசிறீ விருது, 1981
*சங்கீத நாடக அகாதமி விருது, 1981
* இசைப்பேரறிஞர் விருது, வழங்கியது: தமிழ் இசைச் சங்கம், சென்னை.

## ஏனைய சிறப்புகள்
திருப்பதி வெங்கடேஸ்வரா கோயிலின் ‘ஆஸ்தான சங்கீத வித்வானாக’ 1977 ஆம் ஆண்டு நியமிக்கப்பட்டார்.

## மேற்கோள்கள்

பகுப்பு:நாதசுவரக் கலைஞர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:1924 பிறப்புகள்
பகுப்பு:2001 இறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:ஊர்ப் பெயரால் அறியப்படும் மக்கள்
கௌதம் புத்தா பல்கலைக்கழகம்

கவுதம புத்த பல்கலைக்கழகம், உத்தரப் பிரதேசத்தின் நொய்டா நகரில் உள்ளது.

## துறைகள்
*மேலாண்மை
*உயிரிதொழில்நுட்பம்
*பொறியியல்
*சட்டம், நிர்வாகம்
*பௌத்தம்
*சமூகவியல்
ஆகிய பள்ளிகள் உள்ளன. இவற்றில் முறையே தொடர்புடைய பிரிவுகளில் பாடங்கள் உள்ளன. மொத்தம் முப்பது பாடங்கள், இளநிலை, முதுநிலைப் பிரிவுகளில் உள்ளன.

## வசதிகள்
*நூலகம்
*கணினி மையம்
*மாணவர் விடுதி
*மருத்துவமனை, வங்கி
*தியான மையம்
*பல்வேறு விளையாட்டுகள்

## சான்றுகள்

## இணைப்புகள்
*தளம்

பகுப்பு:உத்தரப் பிரதேசப் பல்கலைக்கழகங்கள்
ஐஓஎஸ் 6

**ஐஓஎஸ் 6** எனப்படுவது அப்பிள் நிறுவனத்தின் தொடுதிரை கருவிகளுக்கான நகர்பேசி இயங்குதளத்தின் ஆறாம் பதிப்பாகும். இந்தப்பதிப்பு செப்டம்பர் 19, 2012 அன்று வெளியிட்டு வைக்கப்பட்டது. மூன்றாம் தலைமுறை ஐபொட் கருவிகள் மற்றும் முதலாம் தலைமுறை ஐபாட் கருவிகள் இந்த பதிப்பில் ஆதரிக்கப்படவில்லை. ஐபோன் 3ஜிஎஸ் இற்குப் பிந்திய கருவிகள் முதன்மையாக இந்த இயங்குதளத்தின் பதிப்பில் ஆதரிக்கப்பட்டது.

செப்டம்பர் 12, 2012இல் அப்பிள் நிறுவனத்தால் நடத்தப்பட்ட நிகழ்வு ஒன்றில் அப்பிள் ஐபோன் 5 மற்றும் அதை ஆதரிக்கும் ஐஓஎஸ் 6 ஆகியன உத்தியோக பூர்வமாக அறிவிக்கப்பட்டது. பீட்டாபதிப்பில் இருந்து இறுதிப் பயனர் பதிப்பிற்கு விரைவாக மாற்றம்பெற்ற ஐஓஎஸ் பதிப்பாகவும் இந்தப்பதிப்பே திகிழ்கின்றது என்பதையும் இங்கே குறிப்பிட வேண்டும்.

## செயற்பாடுகள்
அப்பிள் மற்றும் கூகிள் நிறுவனங்கள் இடையிலான கசப்பான நிக்ழவுகளைத் தொடர்ந்து கூகிள் யூடியூப் மற்றும் கூகிள் மப்ஸ் ஆகிய செயலிகள் இயல்பிருப்பாகவே நீக்கப்பட்டது. ஆயினும் அப்ஸ்டோரின் மூலம் தேவையான பயனர்கள் இதை பதிவிறக்கும் வசதி பின்னர் வழங்கப்பட்டது. அப்பிள் நிறுவனத்தின் மப்ஸ் சசெயலி தேர்ந்தெடுக்கப்பட்ட சில நகரங்களை முப்பரிமான வடிவில் காணும் வசதிகளையும் வழங்கியது.

### சிரி செயலி
அப்பிளின் இலத்திரனியல் உதவியாளர் செயலி சிரியில் மேலதிக வசதிகள் சேர்க்கப்பட்டது. இதன் மூலம் பேஸ்புக், டுவிட்டர் போன்ற தளங்களில் நேரடியாக செய்திகளை இயற்படுத்த முடிகின்றமை, மேலும் உணவகங்களில் முன்பதிவு செய்தல், வானிலை போன்ற தரவுகளைப் பெறும் வசதிகள் முதலியன வழங்கப்பட்டது. இது வரை ஐபோன் 4எஸ்இல் மட்டும் செயற்பட்ட சிரி செயலி இந்தப்பதிப்பின் பின்னர் ஐபோன் 5இலும் செயற்படத்தொடங்கியது.

### பேஸ்புக் ஒருங்கிணைப்பு
பேஸ்புக் செயலி இயங்குதளத்துடன் உள்ளமைந்த ஒரங்கிணைக்கப்பட்ட இணைப்பைக் கொண்டிருந்தது. இதன் மூலம் பேஸ்புக் இயல் செயலியை நேரடியாக ஏனைய செயலிகளில் இருந்து அணுக முடிவதுடன் அப்ஸ்டோர் மற்றும் கேம் சென்டர் போன்ற செயலிகளில் லைக் பொத்தான்கள் ஒருங்கிணைக்கப்பட்டன.

## வழுக்கள்
கூகிள் மப்ஸ் நீக்கப்பட்டு அப்பிள் நிறுவனத்தால் வழங்கப்பட்ட மப்ஸ் செயலியில் பல பிழைகள் காணப்பட்டன. அப்பிள் நிறுவனத்தின் முதன்மைச் செயல் அதிகாரி டிம் குக் அவர்களது உத்தியோகப் பூர்வ தளத்தில் மன்னிப்புக் கோருமளவிற்கு வழுக்கள் காணப்பட்டன.

ஐஓஎஸ் 6.1 பதிப்பின் பின்னர் மின்கலம் வேகமாக நிறைவு பெறுதல் மற்றும் நகர்பேசி சமிக்ஜை சரியாக கிடைக்காமை ஆகிய வழுக்களும் அறிவிக்கப்பட்டன.

## மேற்கோள்கள்

பகுப்பு:ஐஓஎஸ் இயங்குதளங்கள்
பகுப்பு:ஐஓஸ்
கண்டுபிடிப்புச் சித்தாந்தம்

**கண்டுபிடிப்புச் சித்தாந்தம்** (Discovery doctrine) என்பது ஐக்கிய அமெரிக்க உச்ச நீதிமன்றத்தினால் முன்னிறுத்தப்பட்ட ஒர் அனைத்துலகச் சட்டக் கருத்துரு ஆகும்.  இக் கருத்துரு 1823 இல் இருந்து இன்றுவரை பல்வேறு வழக்குகள் மூலம் இன்றும் முன்னிறுத்தப்படுகிறது.  இச் சிந்தாந்தம் ஐரோப்பிய கிறித்தவ அரசின் ஆட்சியின் கீழ் இல்லாத மக்கள் வாழும் அமெரிக்க நிலப்பரப்புக்களை எந்த ஐரோப்பிய, கிறித்தவ, குடியேற்றவாத நாட்டு மக்கள் முதலில் சொந்தம் கொண்டாடுகிறார்களோ, அவர்களின் அரசுக்கே அந்த நாடு சொந்தம் என்று நிலைநாட்டுகிறது.  இந்தச் சித்தாந்தம் அமெரிக்கப் பழங்குடிமக்களின் நாடுகளையோ, நிலத்துக்கான உரிமைகளையோ ஏற்றுக் கொள்ளவில்லை.

அமெரிக்காக்களை பழங்குடிமக்கள் ஐரோப்பியர்களுக்கு பல நூற்றாண்டுகளுக்கு முன்பே பரவிக் குடியேறி பயன்படுத்தி வந்தாலும், அந்த நாடுகளின் நிலங்களின் அவர்களுக்கான உரிமைகளை இந்தச் சிந்தாந்தம் முற்றிலும் மறுக்கிறது.  பழங்குடிமக்கள் நிலங்கள் பறிபோக, அவர்களுக்கு எதிரான பல்வேறு மனித உரிமை மீறல்களுக்கு, அமெரிக்காக்களில் ஐரோப்பியரின் குடியேற்றம் வேகமாக நிறைவேற இந்தச் சிந்தாந்தம் முக்கிய கருவியாக அமைந்தது.  இது போன்ற காரணங்களால், ஐக்கிய நாடுகளின் முதற்குடிமக்களின் பிரச்சினைகளுக்கான நிலையான மன்றம் பழங்குடிமக்களுக்கு எதிரான மனித உரிமை மீறல்களின் அடித்தளம் இந்தச் சட்டம் என்று விமர்சித்துள்ளது.

## மேற்கோள்கள்


பகுப்பு:அனைத்துலகச் சட்டம்
பகுப்பு:மனித உரிமை மீறல்கள்
பகுப்பு:சொத்துரிமைச் சட்டம்
பகுப்பு:குடியேற்றவாதம்
லக்னோ பல்கலைக்கழகம்

லக்னோ பல்கலைக்கழகம், உத்தரப் பிரதேசத்தின் தலைநகர் லக்னோவில் உள்ளது. இது பல்கலைக்கழக மானியக் குழு, இந்தியப் பல்கலைக்கழகங்களின் கூட்டமைப்பு, தொலைவழிக் கல்வி மன்றம் ஆகியவற்றுடன் இணைக்கப்பட்டது. 

## துறைகள்
*கலை
**பண்டைய இந்திய வரலாறு, தொல்லியல்F
**பாதுகாப்பு
**மக்களியல்
**பொருளாதாரம்
**ஆங்கிலம்
**புவியியல்
**இந்தி
**இதழியல், தொடர்பாடல்
**நூலகவியல்
**மொழியியல்
**இலக்கியம்
**இசை
**தற்கால இந்திய வரலாறு
**பாரசீகம்
**மெய்யியல்
**அரசியல்
**பொது நிர்வாகம்
**சமசுகிருதம்
**மேற்கத்திய வரலாறு
**மகளிரியல்
**உருது

*பொருளியல்
**பொருளியல்
**பொருளாதாரம்
**வணிக நிர்வாகம்

*கல்வி
**கல்வி, ஆய்வு, வளர்ச்சி
**விளையாட்டு, உடற்பயிற்சி

*சட்டம்
**சட்டம்
**குற்றவியல், நீதியியல் 

*அறிவியல்
**மீளப்பெறக் கூடிய ஆற்றல்
**உயிரிவேதியியல்
**தாவரவியல்
**வேதியியல்
**கணினியியல்
**புவியியல்
**கணிதம்
**இயற்பியல்
**உளவியல்
**புள்ளியியல்
**விலங்கியல்

*கவின்கலை
**கவின்கலை
**கலை வணிகம்
**கலை
**வரைகலை வடிவமைப்பு

*ஆயுர்வேதம்
**உள்ளுறுப்பியல்
**காய சித்தம்
**அறுவையியல்

## சான்றுகள்

பகுப்பு:உத்தரப் பிரதேசப் பல்கலைக்கழகங்கள்
மகாத்மா காந்தி காசி வித்யாபீடம்

**மகாத்மா காந்தி காசி வித்யாபீடம்**, இந்தியாவி உத்தரப் பிரதேச மாநிலத்தின் வாரணாசி நகரத்தில் உள்ளது. இது மாநில அரசின் கட்டுப்பாட்டில் உள்ளது. இருநூற்றுக்கும் அதிகமான கல்லூரிகள் இதனுடன் இணைக்கப்பட்டிருக்கின்றன. இங்கு கலை, கல்வியியல், அறிவியல், சமூக அறிவியல் & தொழில்நுட்பம், பொருளியல், சட்டம், கணினி, வணிகம் & மேலாண்மை, வேளாண்மை, மருத்துவ அறிவியல்,  உள்ளிட்ட பிரிவுகளில் கல்வி கற்பிக்கப்படுகின்றது.

## துறைகள்
*சமூகப் பணி
*பொருளியல்
*கல்வி
*சட்டம்
*அறிவியல்
*மாணவர் நலன்
*இந்தி இதழியல்
*மானுடவியல்

## புகழ் பெற்ற பழைய மாணவர்கள்
*சந்திரசேகர ஆசாத்
*லால் பகதூர் சாஸ்திரி

## சான்றுகள்

பகுப்பு:வாரணாசி
பகுப்பு:வாரணாசி மாவட்டம்
பகுப்பு:உத்தரப் பிரதேசப் பல்கலைக்கழகங்கள்
மகாத்மா ஜோதிபா பூலே ரோகில்கந்து பல்கலைக்கழகம்

**மகாத்மா ஜோதிபா பூலே ரோகில்கந்து பல்கலைக்கழகம்** உத்தரப் பிரதேசத்தின் பரெய்லி நகரில் உள்ளது. இத்துடன் இருநூற்றுக்கும் அதிகமான கல்லூரிகள் இணைக்கப்பட்டிருக்கின்றன. பரெய்லி, மொராதாபாத், ராம்பூர், பீஜ்னோர், ஜோதிபா பூலே நகர், புதவுன், பிலிபித், சாஜகான்பூர், நொய்டா, சீதாபூர் உள்ளிட்ட மாவட்டங்களில் இதன் கிளைகள் அமைந்துள்ளன.

## துறைகள்
இப்பல்கலைக்கழகத்தில் கற்பிக்கப்படும் துறைகள் கீழே தரப்பட்டுள்ளன.
* பொறியியல்
* மின்னணுவியல்
* கணிப்பொறியியல்
* மின்னியல்
* இயந்திரப் பொறியியல்
* வேதிப் பொறியியல் 
* வேதியியல்
* இயற்பியல்
* கணிதம்
* மானுடவியல்
* மேம்பட்ட சமூகவியல்
* பழங்கால வரலாறு
* பகுதிவாரி பொருளாதாரம்
* முதியோர் கல்வி
* மேலாண்மை

## சான்றுகள்

## மேற்கோள்கள்

பகுப்பு:உத்தரப் பிரதேசப் பல்கலைக்கழகங்கள்
வீர் பகதூர் சிங் பூர்வாஞ்சல் பல்கலைக்கழகம்

thumb|வலது|பூர்வாஞ்சல் பல்கலைக்கழகத்தின் முகப்பு பக்கம்
வீர் பகதூர் சிங் பூர்வாஞ்சல் பல்கலைக்கழகம், உத்தரப் பிரதேசத்தின் ஜவுன்பூர் நகரில் உள்ளது. உத்தரப் பிரதேசத்தின் முன்னாள் முதல்வராய் இருந்த வீர் பகதூர் சிங் நினைவாகப் பெயரிடப்பட்டது. முன்னர், பூர்வாஞ்சல் பல்கலைக்கழகம் என்ற பெயரில் இயங்கியது. நானூற்றுக்கும் அதிகமான கல்லூரிகள் இத்துடன் இணைக்கப்பட்டுள்ளன.

## துறைகள்
*பொறியியல், தொழில்நுட்பம்
*கணினிப் பயன்பாடு
*மேலாண்மை
*பொருளியல்
*உயிரிதொழில்நுட்பம்
*அறிவியல்
*கல்வி
*சட்டம்
*கலை
*உழவு
*நுண்ணுயிரியியல்
*உயிரிவேதியியல்
*சுற்றுச்சூழலியல்

## சான்றுகள்
கிங் ஜார்ஜ் மருத்துவப் பல்கலைக்கழகம்

கிங் ஜார்ஜ் மருத்துவப் பல்கலைக்கழகம், உத்தரப் பிரதேசத் தலைநகரான லக்னோவில் உள்ளது. இது முன்னர் சத்ரபதி ஷாகுஜி மகராஜ் மருத்துவப் பல்கலைக்கழகம் என்ற பெயரில் இயங்கியது.
இந்தியாவின் முன்னணி மருத்துவப் பல்கலைக்கழகங்களில் இதுவும் ஒன்று.

## துறைகள்
*உயிர்வேதியியல்
*அறுவையியல்
*இதயவியல்
*மகப்பேறு
*உடலியல்
*தடயவியல்
*உளவியல்
*மருத்துவமன நிர்வாகம்
*கதிர்மருத்துவம்
*நுண்ணுயிரியியல்
*நரம்பியல்
*சிறுநீரகவியல்
உள்ளிட்ட துறைகளைக் கொண்டுள்ளது.

## சான்றுகள்

பகுப்பு:உத்தரப் பிரதேசப் பல்கலைக்கழகங்கள்
அதிர்வுத் தளம்

ஒளிக்கதிர்கள் சிலவகைப் படிகங்களின் (டூர்மலின்) வழியாகச் செல்லும் போது, படிகத்திலிருந்து வெளிப்படும் கதிர்களின் அதிர்வு ஒரு தளத்தில் மட்டுமே இருக்கின்றன. இக் கதிர்கள் முனைவுற்ற (Polarised) கதிர்கள் எனப்படும். இக் கதிர்களின் அதிர்வு நிகழும் தளம் **அதிர்வுத் தளம்** (Plane of vibration) என்படும். இத் தளம் முனைப்பாக்கத் தளத்திற்குச் (Plane of Polarisation) செங்குத்தாக அமையும்.

## வெளி இணைப்புகள்
*Polarisation

பகுப்பு:இயற்பியல்
சம்பூர்ணானந்து சமசுகிருத பல்கலைக்கழகம்

**சம்பூர்ணானந்து சமசுகிருத பல்கலைக்கழகம்** (*Sampurnanand Sanskrit Vishwavidyalaya*), உத்தரப் பிரதேசத்தின் வாரணாசி நகரில் உள்ளது. இது சமஸ்கிருதம் பற்றிய படிப்புகளை ஊக்குவிக்கிறது. 

## துறைகள்
*வேதம் - வேதாந்தம்
**வேதம்
**வியாகர்ணம்
**ஜோதிஷ்
**தர்மசாஸ்திரா

*இலக்கியம் 
**இலக்கியம்
**புராண வரலாறு
**அர்த்தசாஸ்திரம்

*மெய்யியல்
**வேதாந்தம்
**சங்கயோகதந்திரம்
**மதங்கள்
**நியாயம்
**மிமன்சனம்

*சிரமண்
**பாளி மொழி, தேரவாதம்

*அறிவியல்
**தற்கால மொழிகளும், மொழியியலும்

*ஆயுர்வேதம்
**அறுவை
**நஞ்சு 
**உடல்நலம்
**தொண்டை, மூக்கு, காது

## கல்வி மையங்கள்
1200க்கும் அதிகமான கல்வி மையங்கள் இத்துடன் இணைக்கப்பட்டிருக்கின்றன. இவை அனைத்திலுமே சமஸ்கிருத வழிக் கல்வி இருப்பது குறிப்பிடத்தக்கது.
* உத்தரப் பிரதேசம் : 963
* ராஜஸ்தான் :7
* மகாராஷ்டிரா : 7
* குஜராத் : 21
* தில்லி : 13
* காஷ்மீர் : 2
* இமாச்சலப் பிரதேசம் :3
* சிக்கிம் : 4

## சான்றுகள்

## இணைப்புகள்
*தளம் 

பகுப்பு:இந்தியாவிலுள்ள சமசுகிருதப் பல்கலைக்கழகங்கள்
அரை அலைத்தகடு

**அரை- அலைத்தகடு** ( Half wave plate ) என்பது அலைத்தகடுகளில் ஒருவகை ஆகும். அலைத்தகடானது, அதனுள் புகுந்து செல்லும் ஒளி அலையின் முனைப்பாக்க (polarization) நிலையினை மாற்றுகின்ற ஒளியியல் கருவியாகும். அரை அலைத்தகடு மற்றும் கால் அலைத்தகடு என இதில் இரு வகைகள் உள்ளன.

இரட்டை ஒளிவிலக்கமுடைய ஓர் ஊடகத்தின் ஒளி அச்சிற்கு இணையாக வெட்டப்பட்டுள்ள ஓர் ஊடகத்தின் எந்த கனஅளவுத் தகடு, சாதாரணக் கதிருக்கும் அசாதரணக் கதிருக்கும் இடையே π ரேடியன் (180 பாகைகள்) வேறுபாட்டினைத் (Phase difference) தோற்றுவிக்கிறதோ அக் கனஅளவு தகடானது அரை அலைத்தகடு எனப்படும்.

## ஆதாரம்
* A dictionary of science
*
## வெளி இணைப்புகள்
*Waveplates RP photonics *Encyclopedia of Laser Physics and Technology*
*Polarizers and Waveplates  Animation

பகுப்பு:ஒளியியல் கருவிகள்
மடிப்பாக்கம் மாதவன்

**மடிப்பாக்கம் மாதவன்** கலைஞர் தொலைக்காட்சியில் திங்கள் முதல் வியாழன் வரை தினமும் இரவு 10 மணிக்கு ஒளிபரப்பான நகைச்சுவைத் தொடர். இந்த தொடரை எஸ்.மோகன் இயக்கயுள்ளார். இவர் மாமா மாப்ளே, சூப்பர் சுந்தரி போன்ற வெற்றித் தொடர்களை இயக்கியவர்.

## நடிகர்கள்
* ராம்ஜி
* நளினி
* மதுமிதா 
* காத்தாடி ராமமூர்த்தி
* சாந்தி ஆனந்தராஜ்
* தீபாஸ்ரீ
* ஸ்ரீஜீத்
* முல்லை
* டெலிபோன் மணி
* மங்கீ ரவி
* சிவராஜ்
* ஸ்ரீமதி அம்மாள்
* கலாதர்
* ரங்கம்மா பாட்டி
* கண்ணாயிரம்

## மேற்கோள்கள்

## வெளி இணைப்புகள்
* கலைஞர் தொலைக்காட்சி வலையகம்

பகுப்பு:கலைஞர் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
திருக்குறள் பரிமேலழகர் உரை அகர நிரல்

**திருக்குறள் பரிமேலழகர் உரை அகர நிரல்** புலவர் ச. சீனிவாசனால் எழுதப்பட்டது. மெய்யப்பன் தமிழாய்வகம் என்னும் பதிப்பகத்தால் 2002இல் வெளிவந்தது.

திருக்குறள் பரிமேலழகர் உரையில் காணப்படும் சொற்களுள் 
இன்றியமையாதன அனைத்தும் அகர வரிசைப்படுத்தப்பட்டுள்ளன.
தொகுப்பாசிரியர் சீனிவாசன் அண்ணாமலைப் பல்கலைக் கழகத்தில் 
பயின்றவர்.

## ஆசிரியரின் பிற நூல்கள்
* திருக்குறள் தெளிவுரை 
* திருக்குறள் பரிமேலழகர் உரை 
* நீதிநூல் செல்வம் உரை 
* நந்திக் கலம்பகம் உரை 
* இலக்கியத்தில் இலக்கணம்

## மேற்கோள்கள்

பகுப்பு:திருக்குறள் உரைகள்
அரித்துவாரமங்கலம் கி. ரி. பழனிவேல்

**அரித்துவாரமங்கலம் கி. ரி. பழனிவேல்** (*Haridwaramangalam A. K. Palanivel*) (பிறப்பு: 1948) என்பவர் தமிழகத்தைச் சேர்ந்த தவில் இசைக் கலைஞர் ஆவார்.

## வாழ்க்கைக் குறிப்பு
தமிழ்நாட்டின் திருவாரூர் மாவட்டம் அரித்துவாரமங்கலத்தில் குமாரவேல் பிள்ளை, சேதுகண்ணு அம்மாள் இணையருக்கு மகனாக 1948 ஏப்ரல் 6 அன்று பழனிவேல் பிறந்தார். ஆரம்ப காலத்தில் தன் தந்தையார் எஸ். குமாரவேலிடம் தவில் வாசிக்கக் கற்றுக் கொண்டார். 1959 ஆம் ஆண்டு முதல் திருச்சேறை டி. எம். முத்துக்குமார சுவாமிப் பிள்ளையிடம் மாணாக்கராக சேர்ந்து இசைப் பயிற்சியினைப் பெற்றார். தன் பனிரெண்டு வயதிற்குள்ளாகவே பல முன்னணி நாதசுவரக் கலைஞர்களுடன் தவில் வாசித்தார். இந்தியாவிலும், உலகின் பல்வேறு நாடுகளிலும் முன்னணிக் கலைஞர்களுடன் இணைந்து 'ஒருங்கிணைந்த வாத்திய இசை' நிகழ்ச்சிகளை நிகழ்த்தியுள்ளார். நாகசுரம் மட்டுமின்றி வயலின், புல்லாங்குழல், வீணை, கித்தார், கிளாரின்ட், மாண்டலின், சாக்சபோன், வாய்ப்பாட்டு, மேலைநாட்டு இசை ஆகியவற்றோடு தவிலை இணைத்து இசை நிகழ்ச்சிகளில் வாசித்துள்ளார்.

## வகித்த பொறுப்புகள்
திருவையாறு தியாகய்யர் மகோத்சவ சபா செயலாளர், தமிழ்நாடு அரசு இசைக்கல்லூரியில் வருகை தரும் பேராசிரியர், அண்ணாமலைப் பல்கலைக்கழகம் மற்றும் தமிழிசைச் சங்கம், இராஜா அண்ணாமலை மன்றம் ஆகியவற்றில் இசைத் தேர்வராகவும், தஞ்சை தமிழ்பல்கலைக்கழகத்தில் நுண்கலைப் படிப்புகளுக்கான குழு உறுப்பினராகவும், தமிழ்நாடு அரசு இயலிசை நாடக மன்ற இசை ஆசிரியர்கள் நியமிப்பாளர், சங்கீத நாடக அகதாமி உறுப்பினர், அகில இந்திய வானொலியின் மேனிலை தவில் கலைஞர், சிதம்பரம் அண்ணாமலைப் பல்கலைக்கழக நுண்கலை துறைத் தலைவர் போன்ற பொறுப்புகளை வகித்துள்ளார்.

## விருதுகள்
* கலைமாமணி விருது, 1979-1980
* தமிழ்நாட்டின் அரசவைக் கலைஞராக 1989 இல் நியமனம்
* சங்கீத நாடக அகாதமி விருது, 2001
* பத்மசிறீ விருது 2004
* இசைப்பேரறிஞர் விருது, 2015. வழங்கியது: தமிழ் இசைச் சங்கம், சென்னை.

## மேற்கோள்கள்

## வெளி இணைப்புகள்
* [Sangeet Natak Akademi


[பகுப்பு:1948 பிறப்புகள்]
பகுப்பு:சங்கீத நாடக அகாதமி விருது பெற்றவர்கள்
பகுப்பு:தவில் கலைஞர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்ற தவில் கலைஞர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:கலைமாமணி விருது பெற்றவர்கள்
பகுப்பு:திருவாரூர் மாவட்ட மக்கள்
ஃபால்குனி பதக்

**ஃபால்குனி பதக்** (ஆங்கிலம்: Falguni Pathak, பிறப்பு: மார்ச் 12, 1971)  என்பவர் மும்பையைச் சேர்ந்த பாடகி மற்றும் நிகழ் கலைஞர். இவரது இசை, குஜராத்திய பாரம்பரிய இசை வகைகளைச் சார்ந்து இருக்கும். இவர் 1998 ஆம் ஆண்டுமுதல் தன் இசைநிகழ்ச்சிகளை நடத்திவருகிறார். இவருக்கு இந்தியாவில் மிகப்பெரியளவில் சுவைஞர் பட்டாளம் உள்ளது. ஒருமுறை இவரை பாடுவதை ஒரு தொழிலாக எவ்வாறு தேர்ந்தெடுத்தீர்கள் என வினவியதற்கு, இது இயல்பாக அமைந்தது என பதில்லித்தார்.
## மேற்கோள்கள்

பகுப்பு:இந்தியத் திரைப்படப் பாடகர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
நெற்ன்ஸ்ட் விளைவு

வெப்பச் சரிவுடைய (temperature gradient) ஓர் உலோகக் கடத்தியை, அச்சரிவிற்குச் செங்குத்தாயுள்ள ஒரு காந்தப் புலத்தில் இருக்குமாறு வைத்தால் வெப்பச் சரிவுடைய திசையில் ஒரு மின் அழுத்த வேறுபாடு தோன்றுகிறது. இவ்விளைவு **நெற்ன்ஸ்ட் விளைவு** (Nernst effect)  எனப்படும்.

இவ்விளைவின் அளவு நெற்ன்ஸ்ட் கெழு (|*N*|) எனப்படுகிறது. இக்கெழுவிற்கான வரையறை:

::|N|=\frac{E_Y/B_Z}{dT/dx}

*B_Z = காந்தபுலத்தின் *z*-பாகம்.
*B_Z ஆல் ஏற்படும் மின்புலத்தின் 
:*y*-பாகம் =E_Y
*வெப்பச் சரிவு = dT/dx.
 
## ஆதாரம்
*A dictionary of science

பகுப்பு:வெப்ப இயக்கவியல்
பகுப்பு:மின்காந்தவியல்
டிசம்பர் 2013

**டிசம்பர் 2013** (*December 2013*) , 2013 ஆம் ஆண்டின் கடைசி 12வது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைந்தது. தமிழ் நாட்காட்டியின் படி மார்கழி மாதம் டிசம்பர் 16, திங்கட்கிழமை தொடங்கி, 2014 சனவரி 13 திங்கட்கிழமை முடிவடைந்தது.

## நிகழ்வுகள்
*டிசம்பர் 5 - நோபல் பரிசு பெற்றவரும், நிறவெறிஉக்கு எதிராகக் குரல் கொடுத்தவருமான முன்னாள் தென்னாப்பிரிக்க அரசுத்தலைவர் நெல்சன் மண்டேலா 95வது அகவையில் காலமானார். (பிபிசி)
* டிசம்பர் 14 - சீனாவின் சாங் ஈ 3 விண்கலம் நிலாவில் தரையிறங்கியது.
* டிசம்பர் 20 - மன்னார் திருக்கேதீச்சரம் கோவிலுக்கு அருகில் பெரும் மனிதப் புதைகுழி கண்டுபிடிக்கப்பட்டது.
* டிசம்பர் 29 - கனடா நாடாளுமன்ற உறுப்பினர் ராதிகா சிற்சபேசன் யாழ்ப்பாணத்திற்கு தனிப்பட்ட பயணம் மேற்கொண்டு, அங்குள்ள நலன்புரி நிலையங்களைப் பார்வையிட்டார்.

## இறப்புகள்
* டிசம்பர் 5 - நெல்சன் மண்டேலா, தென்னாப்பிரிக்கக் கறுப்பினத் தலைவர் (பி. 1918)
* நவம்பர் 10 - புஷ்பா தங்கதுரை, எழுத்தாளர் (பி. 1931]])
* டிசம்பர் 14 - பீட்டர் ஓ டூல், பிரித்தானிய ஐரிய நடிகர் (பி. 1932)
* நவம்பர் 29 - பாலகுமாரன் மகாதேவா, இலங்கை முன்னாள் அரச அதிகாரி (பி. 1921)
* டிசம்பர் 19 - டேவிட் ராஜேந்திரன், ஈழத்து நாடக நடிகர் (பி. 1945)
* டிசம்பர் 23 - மிக்கைல் கலாசுனிக்கோவ், உருசிய கண்டுபிடிப்பாளர் (பி. 1919)
* டிசம்பர் 30 - கோ. நம்மாழ்வார், இயற்கை ஆர்வலர் (பி. 1938)

## மேற்கோள்கள்

----

பகுப்பு:2013
2013
எருசலேம் நரம்புப் பாலம்

**எருசலேம் நரம்புப் பாலம்** (*Jerusalem Chords Bridge*) அல்லது **எருசலேம் நார்ப் பாலம்** (*Jerusalem Bridge of Strings* , *Gesher HaMeitarim*) என்பது எருசலேம் நகர நுழைவில் அமைந்துள்ள ஓர் பாலமாகும். இது ஆகஸ்ட் 19, 2011 முதல் இலகு தொடரூந்துதிற்காக பயன்படுத்தப்படுகின்றது. இப் பாலம் கட்ட கிட்டத்தட்ட $70 மில்லியன் செலவானது. இது சூன் 25, 2008. அன்று திறந்து வைக்கப்பட்டது. இதனை வடிவமைத்தவர் எசுப்பானியக் கட்டடக் கலைஞர் மற்றும் பொறியாளர் ஆகிய சந்தியாகோ கலத்ராவா ஆவார்.

## உசாத்துணை

## வெளி இணைப்புகள்
* Bridges, string art and Bézier curves — mathematical analysis of the shape.

பகுப்பு:சந்தியாகோ கலத்திராவாவின் அமைப்புகள்
பகுப்பு:இசுரேலிலுள்ள கட்டடங்களும் கட்டமைப்புக்களும்
ஸ்கை சிட்டி (சங்சா)

**ஸ்கை சிட்டி** (*Sky City*, ), அல்லது **ஸ்கை சிட்டி வன்** (*Sky City One*) என்பது 838 மீ (2,749 அடி) உயரத்திற்கு கட்ட திட்டமிடப்பட்டுள்ள தென் மத்திய சீனாவின் குனானிலுள்ள சங்சா நகரிலுள்ள வானளாவி ஆகும். இந்த நிகழ்ச்சித் திட்டம் தற்போது சூழல் மதிப்பீட்டில் உள்ளது. கட்டுமானம் மேற்கொள்பவர்கள் கட்டிமுடிக்க 90 நாட்கள் தேவையென கணக்கிட்டுள்ளனர். ஆனால் இது கட்டுமான இட வேலைக்கு முன்னான வேலைகளைச் செய்வதற்கான 120 நாட்கள் இக்கணக்கில் கொள்ளாது. மொத்தம் 210 நாட்கள் திட்டமிடப்பட்டுள்ளது. முன் கட்டட வேலைகள் அரசாங்க ஒழுங்கு தேவைகள் நிமித்தம் மேலதிக அனுமதிக்காக ஆகஸ்டு 2013 இல் நிறுத்தப்பட்டது. இந்நிகழ்ச்சித் திட்டம் ஏற்றுக் கொள்ளப்பட்டு திட்டமிட்டவாறு நிறைவேறினால், இது தற்போதைய உயரமான கட்டடமாக துபாயிலுள்ள புர்ஜ் கலிஃபாவுக்குப் பதிலாக  மேலதிக உயரத்தினால் உலகிலுள்ள உயரம் கூடிய கட்டடமாகிவிடும். 

## உசாத்துணை

பகுப்பு:சீன உட்கட்டமைப்பு
இது காதலா?

**இது காதலா?** விஜய் தொலைக்காட்சியில் ஒளிபரப்பான காதல் தொடர். இந்த தொடர் 11 நவம்பர் 2014ஆம் ஆண்டு முதல் திங்கள் முதல் வெள்ளி வரை மதியம் 12:30 மணிக்கு விஜய் தொலைக்காட்சியில் ஒளிபரப்பாகி 398 அத்தியாயங்களுடன் நிறைவடைந்தது. இந்த தொடரில் அஸ்வின் வேடத்தில் பருன் சொப்டி நடிக்க இவருக்கு ஜோடியாக சனையா இராணி சுருதியாக நடித்தார். இந்த தொடர் இலங்கையில் உள்ள சக்தி தொலைக்காட்சியிலும் ஒளிபரப்பானது.

இந்த தொடர் ஸ்டார் பிளஸ் தொலைக்காட்சியில் ஒளிபரப்பான 'இஸ் பார் கோ கய நாம் டூன்?' என்ற தொடரின் தமிழாக்கம் ஆகும். இந்த தொடர் ஜூன் 11, 2011 முதல் நவம்பர் 30, 2012 முதல் ஒளிபரப்பானது.

இத்தொடரின் இரண்டாம் பருவம் திங்கள் முதல் வெள்ளி வரை மாலை 5 மணிக்கு விஜய் சூப்பர் தொலைக்காட்சியில் சூலை 31 முதல் 8 நவம்பர் 2011ஆம் ஆண்டு வரை ஒளிபரப்பானது.

## கதைச் சுருக்கம்
சாதாரண குடும்பத்து பெண் சுருதி, பணக்கார பையன் அஸ்வின் இருவரும் மோதலில் ஆரம்பித்து பின் காதலிக்கின்றனர் இந்தத் தொடர் சுவாரசியமான ஒரு காதல் கதை

## நடிகர்கள்
* பருன் சொப்டி - அஸ்வின்
* சனையா இராணி - சுருதி
* டால்ஜிட் கவுர் - அஞ்சலி  
* அப்காஸ் மேத்தா - சியாம் 
* அக்ஷய் டோக்ரா - ஆகாஷ் 
* தீபிலி பன்சாரே - கயல்

## பிற மொழிகளில்
இது ஒரு ஹிந்தி மொழி தொடர் ஆகும். இந்த தொடர் தமிழ், தெலுங்கு மற்றும் ஆங்கிலம் மொழிகளில் மொழிமாற்றம் செய்யப்பட்டது. தெலுங்கில் ’மா’ தொலைகாட்சியிலும் ஆங்கிலத்தில் ’லைஃப் ஓகே யுகே’ தொலைகாட்சியிலும் ஒளிபரப்பானது.

இத் தொடர் கன்னடத்தில் ’அரகினி’**Aragini** என்ற பெயரிலும் வங்காள மொழியில் ’போஜெனா செ போஜனா’ என்ற பெயரிலும் (ஸ்டார் சல்சா தொலைக்காட்சியில்)மறுதயாரிப்பு செய்யப்பட்டு ஒளிபரப்பானது.

## இவற்றைப் பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:ஸ்டார் பிளஸ் தொலைக்காட்சி நிகழ்ச்சிகள்
பகுப்பு:விஜய் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்திய காதல் தொலைக்காட்சி நாடகங்கள்
பகுப்பு:2011 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2012 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:ஹாட்ஸ்டார் அசல் நிகழ்ச்சிகள்
நாடாளுமன்ற வீடு (கன்பரா)

**நாடாளுமன்ற வீடு** (*Parliament House*) ஆஸ்திரேலியத் தலைநகர் கான்பராவில் அமைந்துள்ள ஆஸ்திரேலிய நாடாளுமன்ற கூட்டங்களுக்கான இடமாகும். இக்கட்டம் "மிட்சல்/கியூர்கோலா கட்டடக்கலைஞர்கள்" என்பதனால் கட்டப்பட்டு 9 மே 1988 அன்று ஆஸ்திரேலிய இராணி இரண்டாம் எலிசபெத்தினால் திறந்து வைக்கப்பட்டது. இதற்கான செலவு 1.1 பில்லியன் ஆஸ்திரேலிய டொலர்கள் எனக் கணிப்பிடப்பட்டுள்ளது.

## வெளி இணைப்புகள்

*Parliament of Australia
*Old Parliament House 
*Parliament House  / image trail from Picture Australia.
*This Australian ABC page gives an account of the new Parliament House.
*Australianexplorer Parliament House tourism site.
* Todae Solar Parliament House Solar Power Case Study 
* Silex Systems Press Release 
* Australian Parliament House Project Page 

பகுப்பு:கன்பராவிலுள்ள கட்டிடங்கள்
விண்வெளிப் பயன்பாடுகள் மையம்

**விண்வெளிப் பயன்பாடுகள் மையம்** (Space Applications Centre (SAC) இந்தி:अंतरिक्ष अनुप्रयोग केंद्र) என்பது இந்தியாவின் அகமதாபாத் நகரில் அமைந்துள்ளது. இந்நிறுவனம் ஐ.எஸ்.ஆர்.ஓவின் துணை நிறுவனமாகும். இந்திய விண்வெளித் துறைத் தொடர்பான ஆராய்ச்சி மற்றும் அபிவிருத்திகளைச் செய்கிறது. தகவல் தொடர்பு (telecommunications), தொலை உணரிகள் (remote sensing), வளிமண்டலயியல் (meteorology), மென்பொருள் மற்றும் வன்பொருள் தாயாரிப்பு போன்றவற்றை இந்திய விண்வெளித்துறைக்காக தயாரிக்கிறது. மேலும் செயற்கைக் கோள்களைக் கண்காணிப்பது (satellite navigation) ஆகியவற்றையும் செய்கிறது. இந்நிறுவனத்தின் இரண்டு மையங்களில் ஒன்று அகமதாபாத் நகரிலும்  மற்றொன்று தில்லியிலும் அமைந்துள்ளது.

## வெளி இணைப்புகள்
* இணையத்தளம்
* ஐ.எஸ்.ஆர்.ஓ இணையத்தளம் 
* CSSTEAP இணையத்தளம் 

பகுப்பு:விண்வெளி நிறுவனங்கள்
பகுப்பு:இந்திய விண்வெளித் துறை
புவி மைய வட்டப்பாதை

**புவி மைய வட்டணை** (Geocentric orbit) என்பது புவியை மையமாகக் கொண்டு சுற்றி வரும் வட்டப்பாதையைக் குறிக்கிறது. உதாரணமாய் சந்திரன் சுற்றி வரும் வட்டப்பாதை பூமியை மையமாகக் கொண்டது. 1997 ஆம் ஆண்டு நாசாவின் அறிக்கையின் படி சுமார் 2,465 செயற்கைக்கோள்கள் இவ்வட்டப்பாதையில் பூமியைச் சுற்றி வருகின்றன. மேலும் 6,216 விண்வெளிக் கழிவுகளும் இவ்வட்டப்பாதையில் பூமியைச் சுற்றி வருகின்றன. முன்னர் அனுப்பப்பட்ட செயற்கைக் கோள்கள் மற்றும் 
ஏவூர்தியின் பாகங்கள் 16,291  அதிகமாக இப்பாதையில் பூமியைச் சுற்றி வருகின்றன.
## மேற்கோள்கள்

பகுப்பு:புவியின் சுற்றுப்பாதைகள்
கேயூ வரிசை

**கேயூ வரிசை** (Ku band) என்பது *மின்காந்த அலைவரிசையில்* (electromagnetic spectrum) உள்ள நுண்ணலைப் பிரிவாகும். கேயூ என்பது கே வரிசையின் கீழ் என்பதைக் குறிக்கிறது. 
(Ku-K under). இவை ரேடார் தொழில்நுட்பப் பிரிவில் உபயோகிக்கப்படுகிறது. இந்த அலைவரிசையின் அதிர்வெண் 12–18&nbsp;GHz என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. முக்கியமாக செயற்கைக்கோள் தகவல் தொடர்பிற்கும், நிலையான ஒளிபரப்பிற்கும் பயன்படுத்தப்படுகிறது. ஐரோப்பாவின் சில பகுதிகளில் வாகனங்களின் வேகத்தை அளக்கவும்  இவை உபயோகப்படுத்தப்படுகின்றன. ஆனால் இதை மழைக்காலங்களில் உபயோகப்படுத்தும் இடங்களில் இதன் அதிர்வெண் 10&nbsp;GHz விட அதிகமாக இருக்கும் போது இந்த அலைவரிசையின் தரம் குறைகிறது (degradation). இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை*(short)  என்று பொருள்.
## மேற்கோள்கள்

பகுப்பு:மின்காந்தவியல்
கே வரிசை

**கே வரிசை** (K band) என்பது மின்காந்த (electromagnetic spectrum) அலைவரிசையில் நுண்ணலைகளையும், அகச்சிவப்பு அலைகளையும் உள்ளடக்கியது. இவை செயற்கைக்கோள் தகவல்தொடர்பு (satellite communications), மற்றும் ரேடார் தகவல் தொடர்பு ஆகியவற்றில் பயன்படுகிறது. இவ்வரிசையின் அகச்சிவப்பு அலைகள் வானியல் கண்காணிப்பில் (astronomical observations) உபயோகப்படுகின்றன. இவ்வரிசையின் அதிர்வெண் 18 முதல் 26.5&nbsp;GHz என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை* (short)  என்று பொருள்.
## பிரிவுகள்
இந்த கே வரிசையை மின்னியல் மற்றும் மின்னணுவியல் பொறியாளர்கள் கழகம் மூன்று பிரிவுகளாக பிரிக்கின்றனர். அவை,
* கேஏ வரிசை-26.5–40&nbsp;GHz
* கே வரிசை-18–27&nbsp;GHz
* கேயூ வரிசை-12–18&nbsp;GHz
## மேற்கோள்கள்

பகுப்பு:மின்காந்தவியல்
பகுப்பு:மின்காந்த நிழற்பட்டை
கேஏ வரிசை

**கேஏ வரிசை**யின்  (Ka band) அதிர்வெண் 26.5–40&nbsp;GHz ஆகும். இதன் அலைநீளம் 0.75 சென்றிமீட்டர்கள் முதல் 1 சென்றிமீட்டருக்கும் சற்று அதிகம் வரை ஆகும். இது கே வரிசையின் ஒரு பகுதியாகும். *கேஏ வரிசை* என்பது கே வரிசையில் மேலே (K-above) என்பதாகும். இதில் 30/20&nbsp;GHz செயற்கைக் கோள் தகவல் மேலேற்றத் (uplink) தொடர்பில் பயன்படுத்தப்படுகிறது. ராணுவ விமானங்களிலும், மேலும் வாகனங்களில் வேகத்தை அளவிடவும் பயன்படுத்தப்படுகிறது. வானியல் தொலைநோக்கிகளில் பெறப்பட்ட அலைகளை இந்த வரிசையில் தரவிறக்கம் (downlink) செய்கின்றனர். இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை*(short)  என்று பொருள்.
## மேற்கோள்கள்

பகுப்பு:மின்காந்தவியல்
மோசே அவிவ் கோபுரம்

**மோசே அவிவ் கோபுரம்** (*Moshe Aviv Tower*, ) என்பது இசுரேலின் ரமட் கான் பகுதியில் அமைந்துள்ள  உயரம் உடைய வானளாவி ஆகும். இந்த 68 மாடிக்கட்டடம் "நகர வாயில்" என ("City Gate", ) அதன் உண்மையான பெயரால் அழைக்கப்படும். இது இசுரேலிலுள்ள உயரமிக்க கட்டடமாகும்.

## பின்னணி
இக்கட்டடம் அம்னோன் நிவ், அம்னோன் ஸ்கவாட்ஸ் ஆகிய கட்டடிடக்கலை நிபுணர்களினால் வடிவமைக்கப்பட்டது. இந்தக் கட்டடம் முழுமையடையும் முன், கட்டட நிர்மானிப்பு நிறுவனர் மோசே அவிவ் விபத்தில் இறந்ததார். அவரின் நினைவாக இக்கட்டடம் அவரின் பெயரைப் பெற்றது.

## படத்தொகுப்பு

Image:Ranat gan.jpg|மேற்கிலிருந்து கோபுரம்
Image:Bursa05.jpg|ரமட் கானில் கோபுரம் வலப்புறத்தில்
Image:City Gate Ramat Gan 2008.jpg|இரவில் கோபுரம்
Image:Moshe Aviv Tower.jpg|கோபுரம்


## உசாத்துணை

## வெளி இணைப்பு

பகுப்பு:இசுரேலிலுள்ள கட்டடங்களும் கட்டமைப்புக்களும்
அஸ்ரியேலி நிலையம்

**அஸ்ரியேலி நிலையம்** (*Azrieli Center*) என்பது டெல் அவீவிலுள்ள ஓர் வானளாவி தொகுதி. இதன் அடியில் பாரிய பேரங்காடி உள்ளது.
இந்நிலையம் உண்மையில ஓர் இசுரேலிய அமெரிக்கரால் வடிவமைக்கப்பட்டது. பின்னர் டேவிட் அஸ்ரியேலி என்பவரினால் இதன் வடிவம் முற்றுப் பெற்று அவருடைய பெயரையே இந்நிலையம் பெயரிடப்பட்டுள்ளது.

## இடம்
அஸ்ரியேலி நிலையம் 34,500 சதுர மீட்டர் பரப்பில் டெல் அவீவில் அமைந்துள்ளது. இவ்விடம் முன்னர் குவிக்கும் வாகன தரிப்பிடமாக இருந்தது. $350,000,000 மதிப்புள்ள நிகழ்ச்சித் திட்டம் அவ்விடத்திற்கு புத்துயிர் அளித்தது.

## உசாத்துணை

## வெளி இணைப்பு

* Catch up for Tower 3 - World Architecture News

பகுப்பு:இசுரேலிலுள்ள கட்டடங்களும் கட்டமைப்புக்களும்
தந்தி தொலைக்காட்சி

**தந்தி தொலைக்காட்சி** என்பது தினத்தந்தி நாளிதழுக்கு சொந்தமான 24 மணி நேரச் செய்தி வழங்கும் தொலைக்காட்சி சேவை ஆகும். இந்த அலைவரிசை நவம்பர் 13, 2012 ஆம் ஆண்டு முதல் சென்னையை தலைமையகமாகக் கொண்டு இயங்கி வருகின்றது.

## வரலாறு
இந்த அலைவரிசை 'என்டி டிவி இந்து' என்ற பெயரில் மே 16, 2009 அன்று என்டிடிவி (51%) மற்றும் தி இந்து குழுமம் (49%) ஆகிய நிறுவனங்களால்
ஆங்கில மொழி செய்தி வழக்குக்கும் அலைவரிசையாக ஆரம்பிக்கப்பட்டது. இது சென்னையில் மட்டும் ஒளிபரப்பானது. என்டிடிவி இந்துவை தினத்தந்தி குழு கைப்பற்றிய பிறகு இந்த அலைவரிசை 'தந்தி தொலைக்காட்சி' என மறுபெயரிட்டது. 

ஆரம்பத்தில் இது ஒரு சென்னை நகரத்துக்கே உரிய அலைவரிசையாக இருந்தது. பின்னர் தந்தி தொலைக்காட்சி என மறுபெயரிடப்பட்டு நவம்பர் 13, 2012 தீபாவளி அன்று 24 மணி நேர தமிழ் செய்தி தொலைக்காட்சியாக தொடங்கப்பட்டது. இது தற்பொழுது தனது சேவையை இந்தியா முழுவதும் தொடர்கிறது.
## சின்னம்

## செய்திகள்
* காலை 10 மணி செய்திகள்
* நண்பகல் 12 மணி செய்திகள்
* மாலை 4 மணி செய்திகள்
* மாலை 6 மணி செய்திகள்
* இரவு 9 மணி செய்திகள்
* தந்தி செய்திகள்
* தந்தி செய்தி தொடர் 
* நம்ம ஊர் செய்திகள்
* தேசம் சர்வதேசம் (செய்தி மாலை)
* ஹலோ தந்தி
* மைதானம் ஸ்போர்ட்ஸ் நியூஸ்
* செய்தி தளம்

## நிகழ்ச்சிகள்
* 24 ஃபிரேம்ஸ்
* 360 உலகைச்சுற்றி
* அச்சம் தவிர்
* ஆயுத எழுத்து
* பாக்ஸ் ஆபிஸ் 1,2,3 
* இளமை இனிமை புதுமை
* கருவிகள் பலவிதம்
* மக்கள் முன்னால்
* கேள்விக்கென்ன பதில்
* மெய்பொருள் காண்பது அறிவு
* முதலீடு
* நாடோடி
* நட்புடன் அப்சரா
* நித்ய தர்மம்
* சமையல் குருகுலம்
* சந்திப்போமா @ சினிமா கபே
* சந்தை
* சட்டம் யார் பக்கம்
* சுவடுகள்
* தெனாலி தர்பார்
* திரைகடல்
* டாப் டியூன்ஸ்
* உதயம் புதிது
* உள்ளது உள்ளபடி
* வழக்கு
* வெற்றிப்படிக்கட்டு

## மேற்கோள்கள்

## வெளி இணைப்புகள்
* Official website 
* Thanthi TV on YouTube

பகுப்பு:2012 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:செய்தி தொலைக்காட்சி அலைவரிசைகள்
செவ்வெண்

**செவ்வெண்** என்பது தமிழில் காணப்படும் இலக்கணக் குறியீடுகளில் ஒன்று. தொல்காப்பியம் இதனைச் 'செவ்வெண் இறுதி' எனக் குறிப்பிட்டு மொழியில் எவ்வாறு அமையும் என்பதை விளக்குகிறது.

பொருள்களை எண்ணிக் கணக்கிடும்போது தமிழில் பல்வேறு இடைச்சொற்களைப் பயன்படுத்தி எண்ணித் தொகைப்படுத்துவது வழக்கம். 
* 'உம்' இடைச்சொல்லைப் பயன்படுத்துதல் - எடுத்துக்காட்டு - கண்ணும் கருத்துமாய் இரு.
* 'என' இடைச்சொல்லைப் பயன்படுத்துதல் - எடுத்துக்காட்டு - உயிர் என மெய் என எழுத்துக்கள் இரண்டு வகைப்படும்.
* 'ஏ' இடைச்சொல்லைப் பயன்படுத்துதல்  - எடுத்துக்காட்டு - பூவே காயே பழம் என மூன்றும் நல்லவை.
* உம் என்னும் இடைச்சொல் உருபு மறைந்து நிற்கும் உம்மைத்தொகை - எடுத்துக்காட்டு - சேர சோழ பாண்டியர்
செவ்வெண் என்பது இவற்றிலிருந்து வேறுபட்டது. செம்மை+எண் என்பது செவ்வெண் என வரும். செம்மை என்பது ஒழுங்கு-முறை. பொருள்களை எண்ணும்போது கைடைப்பிடிக்கப்படும் ஒழுங்குமுறைமையைச் செவ்வெண் என்றனர். தொல்காப்பியத்துக்கு உரை எழுதும் இளம்பூரணர் செவ்வெண்ணுக்குத் தந்துள்ள எடுத்துக்காட்டுகள் இவை.

:'சாத்தன், கொற்றன், பூதன் என மூவரும் வந்தார்' என வரும் செவ்வெண்.
செவ்வெண் முறைமையில் எண்ணும்போது எத்தனை என எண்ணிக்கைத் தொகைச் சொல்லைப் பயன்படுத்த வேண்டும் என்பது மரபு.

## அடிக்குறிப்பு

பகுப்பு:இலக்கணம்
பகுப்பு:தமிழ் இலக்கண வகைகள்
காற்றிழுப்பு தாரைப் பொறிகள்

**காற்றிழுப்பு தாரைப் பொறி** (அல்லது உள்ளமை தாரைப் பொறி - ducted jet engine) என்பது உள்நுழை-குழாய் வழியே காற்றை இழுத்து எரித்துக் கிடைக்கும் சூடான காற்றை வெளித்தள்ளுதல் மூலம் உந்துகையை ஏற்படுத்தும் தாரைப் பொறி ஆகும்.

செயல்பாட்டில் இருக்கும் அனைத்து காற்றிழுப்பு தாரைப் பொறிகளும் உள் எரி பொறிகள் ஆகும்.  இவை எரிபொருளை எரிப்பதன் மூலம், உள்வரும் காற்றை சூடாக்குகின்றன; இந்த சூடான காற்றை உந்துகைத் தூம்புவாய்கள் வழியே வெளியேற்றுவதன் மூலம் உந்துகையை ஏற்படுத்துகின்றன.  வேறுவழிகளில் காற்றைச் சூடாக்குவதற்கும் சோதனைகள் செய்யப்பட்டுள்ளன.  பெரும்பாலான தாரைப் பொறிகள் சுழல் விசிறிகள் ஆகும்; சில சுழல் தாரைகளும் பயன்பாட்டில் உள்ளன.  இவை, வளிமச் சுழலிகளைப் பயன்படுத்தி உயர்-அழுத்தவீதங்களைப் பெறுகின்றன; அதன் விளைவாக அதிக செயல்திறனையும் கொண்டிருக்கின்றன.  மேலும், திமிசு (Ram) மற்றும் துடிப்பு எரிதல் (Pulse combustion) மூலம் அழுத்தமேற்றும் பொறிகளும் உந்துகையை அளிக்கின்றன.

பெரும்பாலான வணிகரீதியான வானூர்திகளில் சுழல்விசிறிகள் பயன்படுத்தப்படுகின்றன.  இவற்றில் பெரிய காற்றழுத்திகள்  பயன்படுத்தப்படும்; சுழல்தாரைக்கு-முன் விசிறி போல பெரிய காற்றழுத்திகள் பொருத்தப்பட்டிருக்கும்.  பெருமளவு காற்று, எரி-அறைக்கு செல்லாமல் புறவழியில் செல்லும்; இந்த புறவழியில் செல்லும் காற்றின் மூலமே பெரிய அளவில் உந்துகை பெறப்படும்.  மேலும், இது சுழல்தாரையை விட குறைந்த அளவிலேயே ஒலி எழுப்பும்.

காற்றிழுப்பு தாரைப் பொறிகள் பெரும்பாலும் தாரை வானூர்திகளுக்கான உந்துகையை ஏற்படுத்தவே பயன்படுத்தப்படும்; சில இடங்களில், தாரை தானுந்துகளிலும் (Jet Cars) பயன்படுத்தப்படும்.

## மேலும் பார்க்க
*ஏவூர்தி பொறி

## குறிப்புதவிகள்

பகுப்பு:வெப்ப இயந்திரவியல் பாகங்கள்
பகுப்பு:காற்றியக்கவியல்
பகுப்பு:தாரைப் பொறிகள்
கோவா படையெடுப்பு

**1961 இந்தியாவின் கோவா இணைப்பு** (கோவா படையெடுப்பு, கோவா மீட்பு, போர்த்துக்கல் இந்தியாவின் வீழ்ச்சி) என்பது இந்திய ஆயுத படைகளின் நடவடிக்கை மூலம் 1961 ல் போர்த்துக்கல் இந்தியாவிலிருந்த பிடியை இழந்த செயற்பாடாகும். இதற்கு "விஜய் நடவடிக்கை" என்ற குறியீட்டுப் பெயர் வழங்கப்பட்டிருந்தது. கடற்படை முதன் முதலில் ஈடுபட்ட ஒரு போராட்டம் கோவா படையெடுப்பு ஆகும்.

## மேற்கோள்கள்


## வெளி இணைப்புகள்
*Time Magazine Coverage of the conflict 
*Photo gallery of the Liberation of Goa 
*Image: Ram Manohar Lohia
*Image: The Protests of 18 June 1946
*Image: Foreign journalists rescue a protestor shot by Portuguese police officers
*Portugal-India relations (Ministry of External Affairs, Government of India) 

பகுப்பு:போர்த்துக்கேய இந்தியா
பகுப்பு:கோவாவின் வரலாறு
பகுப்பு:இந்தியப் போர்கள்
பகுப்பு:நேரு ஆட்சி
தமிழ் தொலைக்காட்சிச் சேவைகள்

தமிழ் தொலைக்காட்சிச் சேவை உலகில் உள்ள அணைத்து தமிழ் மக்களுக்கான ஒரு பொழுது போக்கு சேவையாகும்.

## பொழுதுபோக்கு அலைவரிசைகள்

### இந்தியா - தமிழ்நாடு
* சன் தொலைக்காட்சி
* விஜய் தொலைக்காட்சி
* புதுயுகம் தொலைக்காட்சி
* கலைஞர் தொலைக்காட்சி
* ஜீ தமிழ்
* ஜெயா தொலைக்காட்சி
* ராஜ் தொலைக்காட்சி
* பாலிமர் தொலைக்காட்சி
* மெகா தொலைக்காட்சி
* கேப்டன் தொலைக்காட்சி
* மக்கள் தொலைக்காட்சி
* தமிழன் தொலைக்காட்சி
* விண் தொலைக்காட்சி
* பொதிகை தொலைக்காட்சி
* விண் தொலைக்காட்சி
* வசந்த் தொலைக்காட்சி 
* மூண் தொலைக்காட்சி
* பேப்பர் தொலைக்காட்சி
* இமயம் தொலைக்காட்சி
* குறல் தொலைக்காட்சிடிவி

### இலங்கை
* சக்தி தொலைக்காட்சி
* நேத்ரா தொலைக்காட்சி
* வசந்தம் தொலைக்காட்சி
* வெற்றி தொலைக்காட்சி
* டான் தமிழ் ஒளி

### மலேசியா
* அஸ்ட்ரோ வானவில்
* விண்மீன் தொலைக்காட்சி HD
* ஓம்தமிழ் தொலைக்காட்சி

### சிங்கப்பூர்
* வசந்தம் தொலைக்காட்சி

### கனடா
* ஏடிஎன் செயா தொலைக்காட்சி 
* தமிழ் வண் 
* தமிழ் விசன்

### ஐக்கிய இராச்சியம்
* தீபம் தொலைக்காட்சி

### ஆஸ்திரேலியா
* ஜி தொலைக்காட்சி

### பிரான்ஸ்
* தமிழ் டெலிவிஷன் நெட்வொர்க்

## இசை சேனல்
* சன் மியூசிக்கு
* இசை அருவி 
* ராஜ் மியூசிக்
* ஜெயா மக்ஸ்
* எஸ்எஸ் மியூசிக்
* கப்டன் மியூசிக் 
* மெகா மியூசிக் 
* சேனல் UFX

பகுப்பு:தமிழ்த் தொலைக்காட்சிச் சேவைகள்
நந்திவர்மன் (நாடகம்)

**நந்திவர்மன்**, ப. கண்ணன் எழுதிய தமிழக வரலாற்று நாடகம் ஆகும்.. இதனைத் தென்றல் நூற்பதிப்புக் கழகம் வெளியிட்டுள்ளது. 1957ல் திருச்சி வானொலி இந்நாடகத்தை ஒலிபரப்பியது. 

## கதை மாந்தர்கள்
# நந்திவர்மன்
# சந்திரவர்மன் - இளவரசன்
# விக்கிரமகேசரி - சேனாதிபதி
# சீலாதித்தர் - அமைச்சர்
# பச்சை - புலவர் மகன்
# மைத்ரேயன் - ராசதந்திரி
# சக்திமுனையர் - காபாலிக சைவர்
# பெருந்தேவனார் - தமிழ்ப்புலவர்
# நிருபதுங்கன் - சிறுவன்
# சங்காதேவி - பட்டத்தரசியார்
# வித்தியாவதி - கணிகை
# முல்லை - தோழி
# பங்கயன், அமைச்சன், சீனர்கள், காவலர்கள், வீரன், கட்டியக்காரன், கிழவி, இசைப்புலவர்

## வெளியிணைப்புகள்
* தமிழ் இணையக் கல்விக்கழக நூலகத்தில் நந்திவர்மன் நாடகத்தின் முழு நூல். PDF வடிவில்

பகுப்பு:நாட்டுடைமை நூல்கள்
மறைந்த தமிழியல் மரபுகள்

தமிழியல் என்பது தமிழ் மொழியின் இயல்பு. இந்த இயல்பானது முன்னோர் காலந்தொட்டு நமக்கு வழிவழியாக வருகிறது. வழிவழியாக வந்த இது நம் மொழியில் மரத்துப்போய் இருக்கிறது. வாக்கிய அமைப்புகளும், அதில் உள்ள சொல் குறியீடுகளும், சொல்லை ஒலிக்கும் பாங்கும்,சொல்லிருள்ள எழுத்தை ஒலிக்கும் பாங்கும், அவற்றை எழுதிக்காட்டும் பாங்கும் தமிழியலில் உள்ள மரபுகள். இவை **தமிழியல் மரபுகள்**. தமிழில் உள்ள மிகப் பழமையான நூல் தொல்காப்பியம். இந்த நூலில் குறிப்பிடப்பட்டுள்ள சில பழமையான மரபுகள் **பிற்காலத் தமிழிலும்**, இன்றைய தமிழிலும் இல்லை. இப்படிப்பட்ட **மறைந்த தமிழியல் மரபுகள்** பல. அவற்றைத் தொகுத்துக் காணும்போது தொல்காப்பியத்தின் பழைமை புலனாகும். அத்துடன் பிற்காலத்தில் தோன்றிய சில மொழியியல் மரபுகளுக்கான அடிப்படையும் விளங்கும். 
## ஒலியியல் மரபுகள்
'ஏ'-இறுதி
:இடைச்சொல் ஏ மொழியின் (வாக்கியத்தின்) இறுதியில் வந்து ஒலிக்கும்போது ஏ என்னும் எழுத்துக்கு உரிய தன் இரண்டு மாத்திரை அளவு ஒலிக்காமல் ஒரு மாத்திரை அளவே ஒலிக்கும் நிலை தொல்காப்பியர் காலத்தில் இருந்தது. இதற்கு எடுத்துக்காட்டாகத் தொல்காப்பிய உரையாசிரியர் இளம்பூரணர் 
::கடல் போல் தோன்றல காடு இறந்தோரே 
:என்னும் பாடல் தொடரைத் தந்துள்ளார். ஆசிரியப்பாவின் இறுதியில் வரும் ஏகாரம் இவ்வாறு ஓரலகு ஒலியைப் பெற்றிருந்தது. இப்படி ஒலிக்கும் பழக்கம் இன்று நடைமுறையில் இல்லை. எனினும் இதன் தாக்கம் சிலப்பதிகாலக் காதை முடிவு ஆசிரியப்பாப் பாடல் முடிவுகளில் ஏ என்பது என் என்னும் முடிபாக மாறி வருவதில் காணமுடிகிறது.
::ஒரு தனி ஆழி உருட்டுவோன் எனவே 
::விண்ணவர் கோமான் விழவுநாள் அகத்தென் 

## எழுத்தியல் மரபுகள்
* நாய் என்பதை நாஇ என எழுதுதல், 
* ஐயர் என்பதை அய்யர் என எழுதுவதைத் தொல்காப்பியம் குறிப்பிடுகிறது. இதனை நாம் இன்றும் கடைப்பிடித்து வருகிறோம். ஆனால் அஇயர் என எழுதும் தொல்காப்பியர் கால மரபு  இன்று நம்மிடையே இல்லை.
* அதேபோல ஔவை என்பதை அவ்வை என எழுதும் தொல்காப்பியர் காலப் பழக்கம் இன்று நம்மிடையே உள்ளது. ஆனால் அஉவை என எழுதும் தொல்காப்பியர் கால மரபு  இன்று நம்மிடையே இல்லை.

## நூல்நெறி மரபுகள்
:எழுத்துகளின் எண்ணிக்கையில் குறளடி, சிந்தடி, அளவடி என வகுக்கும் மரபியல் பாங்கினைத் தொல்காப்பியம் குறிப்பிடுகிறது. இந்த மரபு மறைந்து போய் சீர் அடிப்படையில் அடிகளைப் பகுத்துப் பார்க்கும் பாங்கு நடைமுறைக்கு வந்துவிட்டது.

## அடிக்குறிப்புகள்

பகுப்பு:இலக்கணம்
பகுப்பு:தமிழ் இலக்கணம்
பகுப்பு:தமிழ் இலக்கண வகைகள்
சி வரிசை

**சி வரிசை** (C band) என்பது மின்காந்த (electromagnetic spectrum) அலைவரிசையில் 4&nbsp;GHz முதல் 8&nbsp;GHz வரையிலான அதிர்வெண்களைக் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இவை நீண்ட தூரத் தகவல் தொடர்புக்கு உபயோகப்படுத்தப்படுகின்றன. செயற்கைக் கோள் தகவல் தொடர்பு, கம்பியில்லா தொலைபேசி, வைஃபை, காலநிலை ரேடார் கருவி போன்றவற்றில் உபயோகப்படுகின்றன. சி வரிசை அதிர்வெண் அலைவரிசை செயற்கோள் தகவல் தொடர்பில் கேயூ வரிசையை விட சிறப்பாக செயல்படுகிறது. மோசமான பருவ நிலைக் காலங்களில் கேயூ வரிசை அலைவரிசையின் தரம் குறையும். ஆனால் சி வரிசை அலைவரிசையானது எந்த விதத் தரக்குறைவும் இல்லாமல் இருக்கிறது.

## சி வரிசையின் வகைகள்




## மேற்கோள்கள்

பகுப்பு:மின்காந்தவியல்
டபிள்யூ வரிசை

**டபிள்யூ வரிசை** (W band) நுண்ணலையானது மின்காந்த அலைப்பிரிவில் (electromagnetic spectrum) 75 முதல் 110&nbsp;GHz வரையிலான அதிர்வெண் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இவை *வி வரிசை*யின்(V band) அதிர்வெண்ணான 50–75&nbsp;GHz விட அதிகம். மேலும் இந்த அதிர்வெண்கள் *நேட்டோ* (NATO) வரையறை செய்தவற்றில் *எம் வரிசை*யின் (M band) அதிர்வெண்ணான 60 முதல் 100&nbsp;GHz யின் மேல் பொருந்துகின்றன. இவை ரேடார் ஆராய்ச்சி, செயற்கைக் கோள் தகவல் தொடர்பு, மில்லிமீட்டர் அலை ரேடார் ஆராய்ச்சி, ராணுவக் ரேடார் ஆராய்ச்சி மற்றும் சில ராணுவப் பயனில்லாத ரேடார் ஆராய்ச்சி ஆகியவற்றில் உபயோகப்படுகின்றன.

பகுப்பு:மின்காந்தவியல்
மைக் கிரிகேர்

**மைகேல் "மைக்" கிரிகேர்** (ஆங்கிலம்:Michel "Mike" Krieger, பிறப்பு:மார்ச் 4, 1986) என்பவர் பிரேசில் நாட்டைச் சேர்ந்த தொழில் அதிபரும் மென்பொருள் பொறியியளாரும் ஆவார். இவர் தனது  சக இசுட்டான்போர்டு பல்கலைக்கழக மாணவனான கெவின் சிஸ்ற்றோமுடன் சேர்ந்து இன்ஸ்ட்டாகிராம் எனும் ஒளிப்படங்களைப் பகிர்ந்துகொள்ள உதவும் மென்பொருளினை 2010 ஆம் ஆண்டு கண்டுபிடித்தார். பிரேசிலின் சாவோ பாவுலோவிலிருந்து 2004 ஆம் ஆண்டு இசுட்டான்போர்டு பல்கலைக்கழக்துக்குச் செல்வதற்கு ஐக்கிய அமெரிக்காவின் கலிபோர்னியா மாநிலத்துக்கு இடம்பெயர்ந்தார். அங்கு அவர் சிம்பாலிக் சிஸ்டம்ஸ் (symbolic systems) கற்றார்.

## மேற்கோள்கள்

பகுப்பு:தொழிலதிபர்கள்
பகுப்பு:கணினி அறிவியல் முன்னோடிகள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:கணினி நிரலர்கள்
எஃப் வரிசை

**எஃப் வரிசை** வானொலி அலைகளானது மின்காந்த அலைப்பிரிவில் (electromagnetic spectrum) 3 முதல் 4&nbsp;GHz வரையிலான அதிர்வெண் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இதன் அலைநீளமானது 100 முதல் 75 சென்றி மீட்டர்கள் வரை ஆகும். வானொலி அலைப்பிரிவில் எஃப் வரிசை அலைகள் கீழ்ப்பகுதியில் வகைப்படுத்தப்பட்டுள்ளன. பழைய வரையறையில் தற்போதைய எஃப் வரிசை அதிர்வெண் *எஸ் வரிசை* என வரையறுக்கப்பட்டிருந்தது.

## மேற்கோள்கள்

பகுப்பு:மின்காந்தவியல்
குரு பரம்பரை

**குரு பரம்பரை** (சமசுகிருதம்: परम्परा, *paramparā*), (ஆங்கிலம்: (Lineage of Teachers)  என்பது இந்து சமய வேத பண்பாட்டின் மரபுப்படி, வேத வேதாந்த சாத்திரத்திங்களில் குறிப்பிட்டுள்ள குருகுலத்தில்    ஒரு குருவிடமிருந்து சாத்திரக் கல்வி பயின்ற மாணவர்கள் பற்றிய பரம்பரையைக் குறிக்கிறது. இந்த குரு பரம்பரை மரபு பௌத்தம், சமணம், மற்றும் சீக்கியம் ஆகிய மதங்களிலும் காணப்படுகிறது.

சமசுகிருதத்தின்படி ”குரு பரம்பரை” என்பதன் பொருள் தடையற்ற வாரிசு, தொடர்ச்சி, தியானம் அல்லது மரபு” என்று குறிப்பிடப்படுகிறது.  குருகுல மரபில் கல்வி பயின்ற குரு சீட பரம்பரையினர், குருவை தங்கள் குடும்ப உறுப்பினராக ஏற்றுக் கொள்ளும் மரபும் உள்ளது.

சில வெள்ளை தாந்தீரிக குருபரம்பரை மரபுகளில்  குரு – சீடர்கள் பரம்பரையில், ஒரு காலகட்டத்தில் செயல்படும் ஒரு குருமட்டுமே இருப்பர்.

இந்து குரு பரம்பரை அமைப்பில் வேத வேதாந்த சாத்திரங்களை குருவானவர், தன் சீடர்களுக்கு வாய் மொழியாக கற்றுத்தருவார். அதை சீடர்கள் மனதில் நன்கு இருத்தி, எப்போதும் அதைப் பற்றியே சிந்தித்து கொண்டே இருந்து, ஐயம் திரிபுறக் கற்று, தனது குருவிற்குப்  பின் தனது சீடர்களுக்கு அதே கல்வியை, தன் குரு தனக்கு உபதேசித்தபடி கற்றுத் தரவேண்டும். இவ்வாறாக வேத வேதாந்த சாத்திரங்கள் எவ்வித மாற்றமுமின்றி வாய்மொழி மூலமாக மட்டுமே குருவிடமிருந்து சீடர்களுக்கு, குரு பரம்பரையில் காக்கப்பட்டு வருகிறது.

குருபரம்பரையில் ஆன்மிகம், இசை, நாட்டியம், மருத்துவம், போர்க்கலை, போன்ற கலைகள்கூட கற்றுக் கொடுக்கப்படுகிறது.

## குரு பரம்பரையில் குருவின் பட்டங்கள்
குரு பரம்பரையில் தனக்கு கல்வி கற்றுக்கொடுத்த குருவை மட்டுமின்றி, குருவின் குருக்களையும் போற்றி வணங்கும் மரபு சீடர்களுக்கு உள்ளது. தகுதிக்கேற்ப குருவை சில அடைமொழிகளுடன் அழைக்கப்படுவது இந்து சமய மரபு. அவைகள் சில கீழ்க்கண்டவாறு:
# **குரு** -  ஒரு சீடனுக்கு தற்போது கல்வி கற்றுத் தரும் குரு.
# **பரம குரு** -  ஒரு குறிப்பிட்ட தத்துவத்தை கொண்ட குரு -  சீட மரபை நிலைநாட்டிய குரு. (எ. கா., ஆதி சங்கரர், அத்வைத தத்துவத்தை நிலைநாட்டிய பரம குரு).
# **பராபர குரு**  (Parātpara-Guru) –  பல்வேறு தத்துவங்களைக் கொண்ட குரு – சீட மரபுகளை தோன்றுவதற்கு ஆதாரமாக இருந்தவர் மகாகுரு (எ.கா., வேத வியாசர்).
# '''பரமேஷ்டி குரு’’’– மோட்சத்தை வழங்கக்கூடிய மிக மிக உயர்ந்த குரு. (எ. கா.,  தட்சிணாமூர்த்தி அல்லது சிவன்)

## மேற்கோள்கள்


## இதனையும் காண்க
* குரு
* குருகுலம்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
தரவு மையம்

**தரவுமையம்** *(data center)* என்பது தொலைத்தொடர்பும் அதன் தேக்க அமைப்புகளும் போன்ற கணினி அமைப்பையும் அத்ன் உறுப்புகளையும் நிறுவும்  கட்டிடம் அல்லது கட்டிடத் தொகுப்பாகும்.

வணிகத் தொடர்ச்சிக்குத் தகவல் தொழில்நுட்பம் மிக இன்றியமையாததாக அமைவதால்,  கூடுதலான பொறியியல் கருவிகளின் இருப்பும் மின்வழங்கல், தரவு தொடர்பு இணைப்புகள் சூழல் கட்டுபாடுகள்9குற்பதனிகள், தீஅணைத்தல் அமைப்புகள் போன்றவை), இன்னும் பல்வேறு பாதுகாப்புக் கருவிகள் ஆகிய அகக்கட்டமைப்பு ஏந்தும் தேவையாகின்றன.  பெரிய தரவு மையம், சிறுந்கருக்கான மின்வழங்கல் அமைப்புள்ள தொழிலக மட்ட செயல்முறை யாகும்.

தரவு மையங்கள் அளவு, மின்திறன் தேவை, கூடுதல் ஏந்துகள், ஒட்டுமொத்தக் கட்டமைப்பு ஆகியவற்றில் பேரளவில் வேருபடலாம். தரவு மையங்கள் நான்கு வகைகாகப் பிரிகின்றன. அவை உள்ளக தரவு மையங்கள், தர்வுதிரட்டம் ஏந்துகள், மீயளவு தரவு மையங்கள், விளிம்பு தரவு மையங்கள் ஆகும்.

## மேலும் காண்க
தரவகம்

தரவுத்தள மேலாண்மை அமைப்பு

## குறிப்புகள்

## மேற்கோள்கள்

## வெளி இணைப்புகள்

* Lawrence Berkeley Lab - Research, development, demonstration, and deployment of energy-efficient technologies and practices for data centers
* DC Power For Data Centers Of The Future - FAQ: 380VDC testing and demonstration at a Sun data center.
* White Paper - Property Taxes: The New Challenge for Data Centers
* The European Commission H2020 EURECA Data Centre Project - Data centre energy efficiency guidelines, extensive online training material, case studies/lectures (under events page), and tools.
பசுமைக் கணிமை

கணினியின் மூலம் செய்யப்படும் செயல்கள் கணிமைச் செயல்பாடுகள் எனப்படும். இவற்றை சுற்றுச்சூழலுக்கு பாதிப்பு ஏற்படாதபடி செய்தலை பசுமைக் கணினி என்கின்றனர். சுற்றுச்சூழலை பாதுகாக்க இயற்கை பொருட்களை பயன்படுத்துவதைப் போன்றது இது. கணினியை சுற்றுச்சூழலுக்கு உகந்த வகையில், உருவாக்குதல், பயன்படுத்துதல், அழித்தல் உள்ளிட்டவை இதன் நோக்கம். கணினியுடன் தொடர்புடைய பொருட்களான திரை, அச்சுப்பொறி, நினைவக சாதனங்கள், தொலைத்தொடர்பு சாதனங்களும் சுற்றுச்சூழலுக்கு ஏற்ற வகையில் உருவாக்கப்பட்டு, பயன்படுத்தப்பட்டு, அழிக்கப்பட வேண்டும். இத்தகைய சாதனங்கள் மறுசுழற்சி செய்யப்பட்டு, வேறு கருவிகளாக மாற்றம் பெறலாம். இதனால்,ம் சுற்றுச்சூழல் பாதுகாக்கப்படும்.

## அணுகுமுறைகள்
*தரவு மையங்கள் அதிகளவிலான மின்சாரத்தை எடுத்துக்கொள்கின்றன. இவற்றிலும் பசுமைக் கணிமை செயல்படுத்தப்படலாம்.

## விழிப்புணர்வு

## மேலும் பார்க்க
*தரவு மையம்
*மேகக் கணிமை

## சான்றுகள்

பகுப்பு:கணினியியல்